CELEX: 62008TN0006
Language: bg
Date: 2008-01-04 00:00:00
Title: Дело T-6/08: Жалба, подадена на 4 януари 2008 г. — Nestlé/СХВП — Master Beverage Industries (Golden Eagle Deluxe)

8.3.2008   
            
            
               BG
            
            
               Официален вестник на Европейския съюз
            
            
               C 64/55
            
         Жалба, подадена на 4 януари 2008 г. — Nestlé/СХВП — Master Beverage Industries (Golden Eagle Deluxe)
   (Дело T-6/08)
   (2008/C 64/89)
   Език, на който е изготвена жалбата: английски
   Страни
   
      Жалбоподател: Société des Produits Nestlé SA (Vevey, Швейцария) (представител: A. von Mühlendahl, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Master Beverage Industries Pte Ltd (Сингапур, Сингапур)
   Искания на жалбоподателя
   
               —
            
            
               Да се отмени решението на втори апелативен състав на Службата за хармонизация във вътрешния пазар (марки и дизайни) от 1 октомври 2007 г. по Преписка R 568/2006-2 (марка на Общността № 3 156 924),
            
         
               —
            
            
               да се постанови, че оспорваната заявка за марка на Общността № 3 156 924, която съдържа изображение на червена чаша с надпис„Golden Eagle Deluxe“, трябва да бъде отхвърлена,
            
         
               —
            
            
               да се осъди ответникът да заплати разноските във връзка с производството, включително тези, направени от жалбоподателя в производството пред апелативния състав,
            
         
               —
            
            
               да се осъди Master Beverage, другата страна в производството пред апелативния състав, да заплати разноските във връзка с производството, включително тези, направени от жалбоподателя в производството пред апелативния състав, в случай, че същото встъпи в настоящото производство.
            
         Правни основания и основни доводи
   
      Заявител на марката на Общността: Master Beverage Industries Pte Ltd
   
      Марка на Общността, предмет на спора: фигуративна марка „Golden Eagle Deluxe“ за стоки от клас 30 — заявка № 3 156 924
   
      Притежател на марката или знака, на който е направено позоваване в процедурата по възражението: Жалбоподателят
   
      Марка или знак, на който е направено позоваване в подкрепа на възражението: Фигуративна марка на Общността и международни и национални фигуративни марки и словни марки „Red Cup“, „Gold Blend“ и изображения на чаша, inter alia, за кафе
   
      Решение на отдела по споровете: Отхвърля изцяло възражението
   
      Решение на апелативния състав: Отхвърля жалбата
   
      Изложени правни основания: Нарушение на член 8, параграф 1, буква б) и член 8, параграф 5 от Регламент № 40/94 на Съвета, тъй като конфликните марки имат висока степен на визуално подобие поради идентично подреждане на девет елемента, които присъстват и в двете марки, за които е подадена заявката, и в повечето от по-ранните марки, които поначало са отличителни.